ზუგდიდის ბანკის ძარცვა

{{ინფოდაფა მოვლენა
| ნაწილი                    =
| მოვლენა                   =
| წარწერა                    =
| სურათი = Zugdidi gunman.jpg
| სურათის ზომა = 300px
| სურათის სახელი = ბოროტმოქმედი გამოდის ბანკის შენობიდან მძევლებთან ერთად. <small>AP / ზურაბ ცერცვაძე
| დრო = 14:21, 21 ოქტომბერი – 05:30, 22 ოქტომბერი
| ადგილი = საქართველოს ბანკის ზუგდიდის ფილიალი, ზუგდიდი, საქართველო
| კოორდინატები                = 
| ცნობილია ასევე               = 
| მიზეზი                      =
| პირველი რეპორტიორი         =
| გადაღებულია                 =
| მონაწილეები                  = 
| შედეგი = სახელმწიფომ შეასრულა შეიარაღებული პირის მოთხვნები: <ul>შეიარაღებულ პირს 500 ათასი აშშ დოლარი გადასცა,თავდამსხმელი სამ მძევალთან ერთად მიიმალა,ყველა მძევალი განთავისუფლებულია 
| მსხვერპლი1                     =
| მსხვერპლი2                     =
| მსხვერპლი3                     =
| გარდაცვლილთა რიცხვი          = 
| ტრავმები                       = 
| დაკარგულები                   =
| მატერიალური ზარალი          = 500 000 აშშ დოლარი
| დაკრძალვები                  =
| გამოკითხვები                 =
| გამოძიება                  = სისხლის სამართლის კოდექსის 323-ე, 236-ე და 329-ე მუხლებით
| კორონერი                   =
| ეჭვმიტანილები               = ბადრი ესებუა
| ბრალდებულები               =
| გასამართლებულები            =
| დანახარჯები                  =
| ვერდიქტი                    =
| გასამართლება                 =
| აკრძალვები პუბლიკაციებზე     =
| სასამართლო პროცესი          =
| ჯილდოები                   =
| url                          =
| დამ._ინფორმაცია              =
| დამ1_ინფორმაცია              =
| დამ2_ინფორმაცია              =
| ვებ-საიტი                     =
}}
ზუგდიდის ბანკის ძარცვა — საქართველოს ბანკის ქალაქ ზუგდიდის ფილიალის დაყაჩაღების მცდელობა და მძევლების აყვანის სიტუაცია, რომელიც ქალაქ ზუგდიდში მოხდა 2020 წლის 21 – 22 ოქტომბერს. 21 ოქტომბერს, შუადღეს, საქართველოს ბანკში შეიარაღებული თავდამსხმელი შეიჭრა და მძევლები აიყვანა.

შეიარაღებული თავდამსხმელი ნახევარ მილიონ დოლარს, ვერტმფრენს ან მანქანას და მძევლებთან ერთად ტერიტორიის უსაფრთხოდ დატოვების გარანტიას ითხოვდა. თავდამსხმელი მძევლის შუამავლობით ტელევიზიებს ვიდეოზარით დაუკავშირდა. მოთხოვნების შესასრულებლად თავდამსხმელმა პოლიციას 2 საათი მისცა. თავდამსხმელის მიერ მოთხოვნილი დრო 6 საათზე ამოიწურა.

მას მოთხოვნილი 500 000 დოლარი ინკასაციის მანქანით მიუტანეს. სავარაუდოდ, მოთხოვნილი თანხა სამეგრელო-ზემო სვანეთის მხარის სამხარეო პოლიციის უფროსმა ავთანდილ გალდავამ გადასცა. სწორედ, გალდავა გაჰყვა ორ მძევალთან ერთად გამტაცებელს. ამ სამი მძევლის გარდა თავმდასხმელმა ყველა გაათავისუფლა, რის შემდეგაც „საქართველოს ბანკის“ შენობა მძევლებთან ერთად დატოვა. შენობის დატოვების დროს ხელები აწეული ჰქონდა და სავარაუდოდ ხელში ხელყუმბარა ეკავა.

22 ოქტომბერს 04:48 წუთზე შინაგან საქმეთა სამინისტრომ განაცხადა, რომ ყველა მძევალი თავისუფალია და სამართალდამცველები ინტენსიურ რეჟიმში აგრძელებენ ოპერატიულ-საგამოძიებო და სამძებრო ღონისძიებებს დამნაშავის დაკავების მიზნით.

გავრცელდა ინფორმაცია, რომ დამნაშავე შესაძლოა ოკუპირებულ აფხაზეთში აპირებდა გადასვლას. აფხაზეთის დე ფაქტო უშიშროების საბჭოს მდივნის, სერგეი შამბას განცხადებით, თუ დამნაშავემ, რომელმაც ზუგდიდში ბანკზე თავდასხმა განახორციელა, „საზღვარი“ გადაკვეთა, სოხუმი მას თბილისს გადასცემს.

25 ოქტომბერს შინაგან საქმეთა სამინისტრომ გაავრცელა განცხადება, რომლის თანახმადაც, დამნაშავე იდენტიფიცირებულია. თუმცა, უწყებას არ დაუსახელებია მისი სახელი და გვარი. შსს-მ ასევე მოუწოდა მედიას, „არ გაავრცელონ ინფორმაცია დამნაშავის ვინაობაზე, რადგან ეს ხელს შეუშლის მიმდინარე საგამოძიებო ღონისძიებებს“.

26 ოქტომბერს სპეციალურ ბრიფინგზე შს მინისტრის მოადგილე ვლადიმერ ბორცვაძემ განაცხადა, რომ თავდამსხმელი იდენტიფიცირებულია და მისი სახელი ბადრი ესებუაა.

იხილეთ აგრეთვე
 ტფილისის ბანკის ძარცვა

სქოლიო

კატეგორია:დანაშაული ზუგდიდში
კატეგორია:ბანკის ძარცვები
კატეგორია:2020 წლის დანაშაულები